|  |
| --- |
| MINIMALNI STANDARDI |

|  |
| --- |
| ŠOLSKO LETO 2017/2018 |

 PREDMET OZ. MODUL: SOCIOLOGIJA

 ŠTEVILO UR LETNO: 68

 PROGRAM: PREDŠOLSKA VZGOJA

 **LETNIK: 2. letnik**

 UČITELJI: Jožef Žlahtič, prof. fil. in soc., Alenka Pokovec, prof. fil. in soc. kult.

Minimalni standardi znanja pri predmetu sociologija predstavljajo dijakovo/dijakinjino temeljno spoznanje in razlago naslednjih vsebin in družbenih dogodkov ter procesov:

1. Vsebine s področja **metodologija** sociološkega raziskovanja

Dijak na tem področju prepoznava in zna razložiti naslednje pojme in vsebine:

- Pomen raziskovanja družbe, družbena odgovornost v znanosti, objektivnost in subjektivnost v raziskovanju,

- Intervju in njegovo vodenje, sestava ankete in anketiranje s postopki, obdelava ankete in uporaba ankete v raziskovalne namene,.

- Razložiti mora znati tudi proces nastajanja lastnega projekta.

2. Opredelitev pomena **socializacije**, dijak/inja mora poznati temeljito. V ta obseg znanja je zajeta vsebina:

- Opredelitev primarne sekundarne in terciarne socializacije, s primeri in njihovimi analizami,

- Četrto življenjsko obdobje in človekovo staranje kot antropološki, družben in socializacijski proces,

- Proces resocializacije, pomen in posledice,

- Pomen spola v socializaciji in vpliv okolja na socializacijo,

- Razložiti in s primeri mora dijak/inja opredeliti pomen družbenega in biološkega spola,

- Poznati mora pomen agensov v socializacijskih procesih, enako v mora poznati tipologijo in pomen družine, tudi vlogo in pomen vrstniških skupin, tudi pomen vzgoje in izobraževanja ter šole, in vlogo ter pomen medijev na človeka in v procesu socializacije,

- Pomen družbene vloge in identitete človeka mora biti teoretično obravnavan in predstavljen s primeri.

3. **S področja kulture** mora dijak poznati naslednje vsebine:

- Pomen človeka kot družbeno kulturnega bitja,

- Prepoznavati mora značilnosti kultur in njihove sestavine,

- Poznati mora pomen medkulturnih stikov, inkulturacijo, akulturacijske procese in vsebine, pomen kulturne pluralnosti.

- Opredeliti mora znati pomen odklonskosti, odklonskega vedenja in pomen družbenega nadzora.

4. S področja družbene **neenakosti in slojevitosti** mora znati razložiti pojme in navesti primere:

- Družbena neenakost, pomen statusa in oblikovanje statusov v družbi, tudi, da je sposoben/a opredeliti statusne simbole.

- Opredeliti mora znati družbeno neenakost, sloj in slojevitost,

- Razložiti mora znati pojmovanje revščine (absolutne in relativne), dijak/inja mora biti sposoben/na analizirati pomen biološkega in družbenega spola, tudi prepoznavati mora znati pomen in vzroke nastajanja spolne neenakosti v družbi.

- Razložiti mora pomen staranja ljudi v družbi in razložiti mora pomen statusa starostnikov v družbi.

- Pojem mobilnosti mora znati razložiti in mobilnost mora predstaviti na primerih.

5. **Odnos do telesa in zdravje človeka**

- Razložiti mora umeti pomen **človekovega telesa**, v družbi in osebno - individualno,

- Opredeliti mora raznovrstnost predstav o človekovem telesu v različnih družbah, ter razumeti pomen človekove samopodobe,

- Opredeliti mora pomen zdravja in bolezni, odnos do medicine, razumeti mora pomen družbenih dejavnikov na človekovo zdravje,

- Znati mora razložiti pomen neenakosti v družbi na človekovo zdravje in bolezen. Opredeliti mora pomen vzajemnega odnosa bolnika in zdravstvenega osebja.

6. **Spreminjajoči se svet in globalizacija**

- Poznati mora pojem **globalizacija** in njene vplive na človeka,

- Razločevati mora pojme ekonomska, politična in kulturna globalizacija,

- Poznati mora vsebine in vzroke neenakosti v globalizaciji in njenih procesih,

- Razložiti mora znati družbeni pomen **okoljske krize** in njene družbene in ekološke vidike ter razsežnosti.

7.  Dijaki naj predmet sociologija spremljajo tudi lokalno, slovensko in evropsko ali dogajanja globalnega značaja. Za ta del vsebin spremljajo vesti in informacije časopisno, elektronsko ali preko radija in televizije ( medijsko).

**Pričakovana je tudi širša razgledanost dijakov.**